runetrust/blame-folketinget-dk huggingface dataset:
Kristian Thulesen Dahl (DF), 2018-10-04:
Og hvis beskæftigelsesgraden hos de kvinder med ikkevestlig baggrund, der er i Danmark, og som enten har permanent opholdstilladelse eller dansk statsborgerskab, er på 47 pct., mens den vel er 70-80 pct. for danskere, så skal de da også ud at arbejde.
Thomas Jensen (S), 2012-02-28:
Når vi derfor med det her forslag sikrer, at man ikke længere kan købe en pakke cigaretter til 16 kr. på hvert gadehjørne, men at det unge menneske skal helt op og bruge ca. 42 kr. for at købe en pakke cigaretter, så tror jeg på, at prisen vil komme op på et niveau, hvor der er flere unge mennesker, der vil fravælge det, og derfor vil der samlet set være flere unge mennesker, der ikke går i gang med at ryge.
Anders Samuelsen (LA), 2010-06-02:
Jeg vil sige til hr. Villy Søvndal om alle hans invitationer til, at folk skal rundt i landet: Nu begynder jeg at forstå, hvorfor det er, at de der invitationer skal sendes rundt, for hver gang vi har hørt om alle de der ting, som hr. Villy Søvndal har været ude at se, så viser det sig jo gang på gang, at han ikke har været derude!
Karina Adsbøl (DD), 2023-01-31:
Så derfor synes jeg faktisk, det er en glæde, at permanentgørelsen nu kommer, og det er jo ikke kun hos os herinde i Folketinget, det har vakt glæde, men det har bl.a. også vakt stor glæde hos svømmeren Viktor Bromer, som både har vundet EM-medaljer og deltaget ved OL, og som sideløbende med sin svømmekarriere har været i gang med at uddanne sig til smed på TECHCOLLEGE i Nørresundby.
Frank Aaen (EL), 2005-11-25:
Jeg spurgte om noget andet, som jeg ikke fik svar på: Hvorfor mener regeringen, det er vigtigt, at indkomst, man ikke har arbejdet for, men som man kun får, fordi man ejer et stykke papir, skal beskattes konsekvent mildere end indkomst, man har arbejdet og slidt for at få?
Lene Espersen (KF), 2004-04-15:
Lad nu pladserne først blive etableret, og så må vi så se på, om det er fru Elisabeth Arnolds skrækscenarie, som er det, der bliver udviklingen, eller om det her rent faktisk vil være med til at høvle af på venterkøen. Jeg tror naturligvis på, at det her er det, der skal til.
Christian H. Hansen (UFG), 2010-05-27:
Må jeg så ikke godt spørge fru Karina Lorentzen Dehnhardt fra Socialistisk Folkeparti, om hun tror, at der findes nogen journalist, som vil skrive om, at vedkommende er gået så dybt med en sag, at journalisten oven i købet fik en aftale med et dyrebordel om at kunne få lov til at komme og få seksuel omgang med dyr, hvis det er sådan noget, der er grebet ud af den blå luft?
Jeppe Mikkelsen (RV), 2012-10-23:
I dag indleveres der op imod 112.000 genstande årligt, som hittegodskontorerne landet over skal håndtere, og det giver mening, at man i højere grad prioriterer genstandene efter deres værdi, medmindre det selvfølgelig er helt åbenlyst, hvem ejeren er.
Erik Larsen (V), 2001-03-01:
Jeg skal blot meddele, at Venstre ved andenbehandlingen af forslaget vil stille ændringsforslag om de personer, som vi ikke har ønsket skulle have dansk indfødsret efter Indfødsretsudvalgets behandling af de konkrete sager, men at vi i øvrigt kan støtte lovforslaget.
Ellen Kristensen (V), 1998-10-08:
Når jeg stiller spørgsmålet, skyldes det, at jeg er af den mening, at såfremt den retstilstand, der fremgår af Arbejdsrettens dom af 20. april 1998 i sagen Grønlands hjemmestyre mod Lærernes Centralorganisation og Danmarks Lærerforening, opretholdes, vil der kunne argumenteres for, at der fra dansk side kan foreligge et brud på ILO-konvention nr. 169 af 28. juni 1989.
Karen Hækkerup (S), 2009-01-23:
Alligevel ved vi altså også, at det allerede i dag er i strid med god markedsføringsskik overhovedet at sælge de halsbånd, og jeg vil bare spørge, hvad Dansk Folkeparti mener om, at regeringen på den måde forsøger at undskylde sin manglende handling med en eller anden politisk aftale, som man altså endnu ikke har haft tid til at få gjort noget ved, og om det virkelig kan være tilfredsstillende for et forligsparti som Dansk Folkeparti, der jo normalt gerne bryster sig af at være et parti, som vil det godt for dyrene, at regeringen i den grad har sovet i timen.
Søren Kolstrup (EL), 1998-04-28:
Det er jo desværre symptomatisk, at Folketinget skal igennem denne slags lappeløsninger i miljølovgivningen, selv om det drejer sig om en sag, som nu har været på den politiske dagsorden i, jeg ved ikke hvor mange år. Jeg tror, lovforslaget her er godt nok i sig selv, i hvert fald i et meget snævert perspektiv, men min første reaktion var faktisk, at det bare er for meget, at Prom-sagen først kan tackles efter op til flere lovændringer.
Per Clausen (EL), 2008-03-27:
Senere har man jo så fundet ud af, at indtagelse af doping har ganske alvorlige sundhedsmæssige konsekvenser; det har vi set inden for topidrætten, hvad enten det var de såkaldte statsamatører i det gamle Østeuropa eller mere eller mindre professionelle idrætsudøvere i Vesteuropa.
Jens Rohde (V), 2004-06-03:
Så kan jeg i øvrigt sige igen, at de tal, hr. Ole Vagn Christensen taler om, ændrer ikke ved, at regeringen forventer et fald i ledigheden i år på 25.000 personer, og i 2005 forventes et fald i ledigheden på 19.000 personer sammenlignet med gennemsnittet for 2004.
Karina Lorentzen Dehnhardt (SF), 2019-12-13:
Når jeg så har sagt det, er det jo ikke, fordi jeg ikke synes, at der er brug for flere tiltag for at skabe vækst og udvikling i landdistrikterne; det er der – specielt de steder, hvor der har været fraflytning og mangel på kvalificeret arbejdskraft.
Ole Sohn (SF), 2002-02-22:
Og det er faktisk ofte blandt folk, som enten er tvunget til det i kraft af nedslidning - og det er altså primært blandt de lavtlønnede grupper, de har ikke nogen valgmulighed, de vælger ikke at forlade arbejdsmarkedet - eller det er folk, der er fyret, som nu staten er i gang med at fyre en stor gruppe af dem, der er over 50 år.
Elsebeth Gerner Nielsen (RV), 2004-03-12:
Hovedreglen er, at man ikke kan indgive ansøgning om at få et barn til Danmark, hvis barnet er fyldt 15 år, men der er nogle ganske bestemte ting, der kan gøre, at man alligevel kan få barnet hertil, f.eks. hvis man er flygtning. Angående genopdragelsesrejser siger Socialdemokratiet, at grunden til, at man er med på forslaget, er, at man gerne vil forebygge genopdragelsesrejser og gerne vil forklare forældrene, at det finder man sig ikke i. Det Radikale Venstre er selvfølgelig med på, at sådanne forældre skal straffes på en eller anden måde, men hvordan er det, man straffer?
Jakob Sølvhøj (EL), 2017-05-29:
En undersøgelse, som blev gennemført af DGS for halvandet år siden, viste, at næsten hver tredje gymnasieelev er tilbageholdende med at række hånden op og deltage aktivt i undervisningen, fordi de frygter at svare forkert, og at det trækker dem ned i karakter.
Karina Lorentzen Dehnhardt (SF), 2023-12-15:
Da vi var på besøg hos Københavns Vestegns Politi, fortalte de, at hvis man kommer til stede i et hjem, hvor der er vold mellem et forældrepar og børnene ikke er til stede – det kan være, de bliver passet ved bedsteforældrene – sender man ikke automatisk en underretning til kommunen.
Erik Christensen (S), 2017-03-22:
Formanden, Martin Damm, er jo kendt for at være en meget rolig mand, men når han siger, at kommunerne ikke har brug for forstyrrende og forvirrende forsøg og ændringer i grundlaget for reformen, og at de ikke har brug for en misforstået frihed, der sætter skolerne så fri, at de får 1.300 små joller, der sejler i hver deres retning, opfatter ministeren det så som en kritik af ministerens måde at håndtere implementeringen af folkeskolereformen på?
Jesper Petersen (S), 2022-04-28:
Og deri indgår jo også overvejelser om uddannelse og kompetencer, og derfor er det, jeg siger, at hvis de når frem til nogle ting, der er relevante, i forhold til hvad en uddannelse, som vi taler om her, skal indeholde, så vil det være mærkeligt at have bragt det forløb for langt uden at have fået de andre erfaringer med ind.
Jan Køpke Christensen (FP), 1998-02-19:
Vi er selvfølgelig åbne over for de drøftelser, der skal finde sted om, hvad der skal ske med Bornholm, og det bliver, som jeg kan forstå, efter valget, hvor Fremskridtspartiet naturligvis er et stort parti, der også kan få indflydelse på, at Bornholm får bedre forhold.
Lene Espersen (KF), 2005-05-11:
Endelig vil jeg sige til hr. Kim Christiansen, at det kæmpe stykke arbejde, som politiet gør på gaden, og de redskaber, de har – hvor hashklubloven altså rent faktisk er effektiv, men der er altså også noget, der hedder retssikkerhed, man må give en advarsel, før man f.eks. lukker en butik – er meget, meget effektivt og er med til at begrænse hashhandelen.
Frode Sørensen (S), 2001-03-01:
Det er efter min opfattelse derfor et forkert udgangspunkt, når forslagsstillerne mener, at reglerne for skattemæssige afskrivninger skal fremme investeringer. Kravet om neutralitet indebærer, at afskrivningsreglerne ikke må hæmme investeringer, som er samfundsøkonomisk rentable, og omvendt ikke må fremme investeringer, som er samfundsøkonomisk urentable. Adgangen til straksafskrivning af udgifter til edb-hardware vil ikke føre til mere neutrale skatteregler.
Mona Juul (KF), 2021-04-27:
Vi skal tage hensyn til naboerne ved at samarbejde med branchen og skitsere den potentielle råstofindvinding i Danmark mange år frem, og det skal sikre, at branchen får de råstoffer, den har behov for, og at naboer til udgravningen i god tid ved, hvor og hvornår deres lokalområder er udlagt til råstofindvinding.
Karsten Nonbo (V), 2001-04-17:
Men omvendt vil jeg også sige: Det var bedre, hvis det blev godt. Venstre og De Konservative fremsatte i november måned et beslutningsforslag om straksdomme og straksafsoning, et forslag, der skulle indføres for netop at få fat i de unge mennesker, inden de bliver de rene lømler.
Per Kaalund (S), 2003-11-13:
Vi er klar over, at der kan ligge mange problemer også på det følelsesmæssige plan i relation til værnepligten. Vores principielle udgangspunkt er, at vi mener, at værnepligten kan stilles i bero. Vi er indstillet på at drøfte det her, og kan man nå frem til en eller anden ordning med en meget kort og meget intensiv form for værnepligt, så er vi indstillet på at drøfte det. Til hr. Ulrik Kragh vil jeg sige om fællesværnsopgaver, at jeg mener, der ligger en lang række ting bl.a. på materielområdet.
Holger K. Nielsen (SF), 2006-01-19:
Om Dansk Folkepartis holdning til muslimer generelt synes jeg i hvert fald, at det er tankevækkende – jeg siger ikke, at man støttede Saddam Hussein – at man fra Dansk Folkepartis side er meget opmærksom på at bekæmpe alt, hvad der har at gøre med islam.
Jeppe Bruus (S), 2020-06-22:
Hvad er formålet med sådan et tweet, hvis det ikke er at skabe splid og splittelse, og hvis det ikke er at mistænkeliggøre dansk politi, som vi kan være stolte over og trygge ved, og hvis det ikke er at bruge en meget ulykkelig begivenhed i USA som baggrund for at mistænkeliggøre dansk politi?
Lotte Rod (RV), 2022-06-07:
Det er derfor, jeg spørger i dag: Hvad vil regeringen gøre for at fremme rekrutteringen og fastholdelsen af pædagoger i årets aftale med kommunerne, herunder bl.a. gennem samarbejde om merituddannelse, pædagogikintro til medhjælpere, fuldtidsstillinger, seniorordninger og kombinationsstillinger mellem institution og pædagoguddannelse?
Lise von Seelen (S), 2010-03-26:
Der har vi jo et andet forslag under behandling, og vi synes, det skal holdes sammen, og vi synes, at vi skal være kloge og benytte den viden, vi har, i form af de her relativt nye registre, men vi skal også være kloge og sikre, at vi rammer det ind på en sådan måde, at vi ikke har nogen ting til at ligge og flyde steder, hvor de ikke bør flyde.
Kristian Thulesen Dahl (DF), 2016-06-01:
Det er i virkeligheden også i tråd med det, som statsministeren også var inde på, før han blev statsminister, i forhold til at det bedre skal kunne betale sig at arbejde, specielt for dem med de lave indkomster, og at de derfor bør have lidt mere ud af det, når de går på arbejde.
Ebbe Lundgaard (RV), 1998-01-21:
Men selvfølgelig skal det her nyvurderes, når vi skal i gang med en investering på 750 mio. kr., måske op til 1 mia. kr., et eller andet sted, som altså ikke kan være på Kongens Nytorv, sådan som Københavns Kommune indtil nu har truffet sin beslutning.
Christian Rabjerg Madsen (S), 2020-10-08:
Derfor vil jeg også gerne spørge ordføreren: Mener Venstre, det er fornuftigt, at regeringen går til grænsen af budgetloven og gør alt, hvad vi kan, for at sætte kul under, at vi får danskerne tilbage i arbejdstøjet oven på coronaen, eller synes Venstre ikke, at man skal gå til grænsen af budgetloven?
Jeppe Kofod (S), 2002-11-28:
På en række områder mener vi ikke, det er tilfredsstillende nok, men formen er god, og vi har fuld tiltro til, at også det danske embedsapparat her vil gøre en enorm indsats, og vi håber på, at man i den sidste måned af EU-formandskabet trods alt vil prøve at sætte nogle af disse ting på dagsordenen.
Helene Liliendahl Brydensholt (ALT), 2023-04-27:
Jeg vil blot sige tak for de gode takter, der har været i de fleste ordførertaler, og jeg synes, det tegner godt, og at det ser ud til, at vi snart vil kunne få en afklaring, som vil ende med, at vi får en forlængelse af særloven for de evakuerede afghanere.
Morten Homann (SF), 2003-11-04:
Såfremt jeg har misforstået det, ville det selvfølgelig være rart at få skatteministeren til at præcisere det. Jeg hørte også i forbindelse med det konservative landsrådsmåde et andet element i skattepolitikken, nemlig spørgsmålet om aktiebeskatningen, som Det Konservative Folkeparti også ønsker reformeret.
Hans Kristian Skibby (DF), 2015-03-19:
Så er der et spørgsmål om nogle præciseringer af den rentetrigger, som der er, specielt i forhold til de korttidsforrentede realkreditlån og flekslån, som jo er nogle ændringer, som kom i forhold til det lovforslag, som vi fik igennem sidste år her i Folketinget med hensyn til at minimere risikoen ved refinansiering af realkreditlån.
Ole Sohn (SF), 2002-04-02:
Vi er nemlig nødt til at sige til regeringen: Det går simpelt hen ikke, at man forestiller sig en vederlagsordning, som skal være neutral, når vi har foretaget et indgreb i kunstnernes rettigheder, som er væsentlig større end det indgreb, vi foretog, da vi tillod den analoge kopiering.
Kristian Jensen (V), 2009-04-30:
Det, der bare undrede mig, var, at hr. Nick Hækkerups partifælle, hr. Flemming Møller Mortensen, henviste til det her oplæg, som hr. Flemming Møller Mortensen har udgivet, og sagde, at det var utrolig progressivt, og at han skosede regeringen for ikke at have forhøjet afgifterne mere, samtidig med at der i hans eget oplæg ikke er et eneste ord om afgiftspolitikken.
Lennart Damsbo-Andersen (S), 2010-04-26:
Er ordføreren ikke enig med Socialdemokratiet i, at det er betænkeligt, at man i den her situation kan stå på en sådan måde, at det reelt er den, der har fået en arbejdsskade og skal have en erstatning, der må bøde for det, at arbejdsgiverne ikke skal betale mere i præmie for deres forsikring?
Elisabeth Arnold (RV), 2001-10-09:
Vi må en gang imellem herindefra kunne gøre nogle særlige bemærkninger til offentligheden og sige, at vi ønsker, at man skal lægge særlig vægt på f.eks. krænkelseselementet, særlig vægt på ikke blot voldselementet, men også på den krænkelse af den seksuelle integritet, der ligger i voldtægtsforbrydelsen.
Jesper Petersen (S), 2016-10-06:
Og hr. Jacob Jensen – nu gjorde jeg det igen – nej, ordføreren bliver ved med at lire et beløb af, men vil ikke svare på direkte til de familier, det her rammer, hvordan det skulle være en håndsrækning eller en hjælp til dem, at man skærer ned på den kontanthjælp, som de modtager for at kunne klare sig.
Annette Vilhelmsen (SF), 2013-12-03:
Med den anden løsning, som jeg synes vi faktisk var kommet rigtig langt med, og som ville kunne lade sig gøre, altså løsningen med, at der blev udarbejdet minimumsrettigheder, som blev skrevet ind, og som bl.a. også disse kvalitetsstandarder skulle referere til, var milliarden jo bl.a. også udgangspunktet, fordi det var med lige præcis 1 mia. kr., at der ville blive råd til også at tage to bade om ugen.
Kim Valentin (V), 2020-03-11:
Tak – det må jeg jo sige til boligministeren, men jeg er altså ikke sikker på, at dem, der står ude i markedet og hører det svar, vil have andet end ærgelse over, at ministeren ikke har den mindste form for indlevelse i, hvor ærgerligt det er at være køber og sælger i noget, som ministeren har frembragt på den her måde.
Kristian Thulesen Dahl (DF), 1999-04-14:
Jeg bliver nødt til at sige til den fungerende udenrigsminister, som nu forsøger at foregøgle et eller andet kunstigt skel, føler jeg, at der ikke er nogen som helst kløft, hvis det er det, den fungerende udenrigsminister mener, mellem den fungerende udenrigsminister og Dansk Folkeparti, når det drejer sig om fordømmelsen af de udrensninger og de mord, der sker i Kosovo.
Birthe Rønn Hornbech (V), 2002-03-21:
hver eneste dag år ud og år ind, så det er nogle forkerte sondringer, fru Elisabeth Arnold foretager der. Jeg formulerede allerede i 1989, at retskravet ved familiesammenføringer skulle ophæves, og det er det, der sker nu, og nu skal det selvfølgelig ske efter regler og principper om lighed for forvaltningsloven og for praksis.
Brian Mikkelsen (KF), 1997-11-21:
Regeringen er på rette spor, synes jeg, med nogle gode investeringsplaner, som vi fra konservativ side bakker fuldt op om, og vi vil også godt fortsætte i det samme spor sammen med regeringen f.eks. med hensyn til at indsætte bedre materiel på pendlerstrækningerne og med hensyn til en opprioritering af pendlerstrækningerne.
Jane Heitmann (V), 2015-01-21:
Jeg vil gerne starte med at slå fast, at for Venstre er det faktisk afgørende, at vi har et Danmark i balance, for Venstre er det afgørende, at vi sikrer arbejdskraftens mobilitet, og for Venstre er det afgørende, at der er gode muligheder for at flytte sig på tværs af kommunegrænser, regionsgrænser og større fysiske afstande, for at man kan tage sig et job.
Finn Sørensen (EL), 2013-10-24:
Jeg mener heller ikke, at der var noget i mit indlæg, der skulle give anledning til, at man kan sige, at jeg prøvede at sprede nogle illusioner eller naive drømmerier om, at det, at vi har tilsluttet os det nordiske forsvarssamarbejde, i sig selv skulle bringe Danmark eller Norden i den retning, som Enhedslisten går ind for.
Bente Dahl (RV), 2010-12-02:
Jeg bed mærke i, at ministeren nævnte uoverensstemmelserne mellem videnskabelige undersøgelser, herunder at EFSA's undersøgelser viser, at lave doser af bisfenol-A ikke har nogen effekt, men at der jo er andre undersøgelser internationalt, der siger det modsatte.
Anne Baastrup (SF), 2011-01-13:
Samtidig ved medlemmerne i Folketinget her, at SF for 1½-2 år siden fik vedtaget et beslutningsforslag, hvor vi skulle få undersøgt, støttet af hele Trafikudvalget, skal jeg lige minde om – eller også var det Retsudvalget – hvordan vi kunne lempe reglerne for cyklister.
Helle Thorning-Schmidt (S), 2008-06-11:
I Danmark kan man jo klare et folketingsvalg på 3, 5, 6, 7 uger, og jeg opfatter det sådan, at så længe man sikrer, at der har været tilstrækkelig med debat i Folketinget, så længe man sikrer, at alle spørgsmål er blevet stillet og besvaret på en ordentlig måde, så er det tilstrækkelig tid til, at danskerne kan tage disse væsentlige beslutninger.
John Dyrby Paulsen (S), 2013-06-27:
Men når man laver en aftale som de aftaler, der nu er lavet på regionsområdet og kommuneområdet, så må man også, hvis man går ned og kigger i tallene – jeg synes, finansministeren redegjorde meget godt for det – se på de mange initiativer, der er i de her aftaler, og som giver bl.a. kommunerne mulighed for også at tilpasse deres økonomi, også at tilpasse deres økonomistyring.
Per Stig Møller (KF), 2000-11-01:
De har alle gjort et kæmpe krisedæmpende arbejde og lagt god grund under genopbygningen og udviklingen af et civilt styret, selvstændigt Kosova, hvad enten denne selvstændighed i sidste instans kommer til at udfolde sig i en form for føderation med Serbien og Montenegro eller helt udenfor.
Jann Sjursen (KRF), 2002-11-05:
Denne indledning er måske banal, men jeg vil gerne bruge den til at understrege, at Kristeligt Folkepartis udgangspunkt ikke blåøjet er at tage hverken biologers eller fiskeres briller på, men at fremme bæredygtigheden for både miljøet, fiskerikulturen og erhvervet.
Martin Henriksen (DF), 2005-10-12:
Var det ikke relevant at sætte en begrænsning ind, hvori det siges, at man maks. må have ophørsudsalg i f.eks. 3 måneder, for det kan jo også være konkurrenceforvridende, hvis man kører med nogle lave priser, og modparten på den anden side af vejen måske ikke lige har planer om et ophørsudsalg.
Mike Legarth (KF), 2013-04-30:
Så lægger man sig hjem i hængekøjen, i stedet for at man bliver motiveret og får incitamenter til at yde en ekstra indsats og skabe nogle resultater, så man opnår noget, og så man får en større fortjeneste, havde jeg nær sagt, et større udbytte af den arbejdsindsats, man selv lægger for dagen.
Villy Søvndal (SF), 2005-11-23:
Jeg vil bestemt ikke skuffe udenrigsministeren, for egentlig havde jeg stillet de her spørgsmål til statsministeren, men jo mere dagen skrider frem, jo mere fornøjet er jeg med, at det er udenrigsministeren, der svarer, for jeg mener, at der er langt større mulighed for dialog og forståelse hos udenrigsministeren, end tilfældet er hos statsministeren.
Søren Kolstrup (EL), 2000-01-14:
Og hvis vi skal nå de mål, kunne man så ikke blive enige om, at hvad angår målsætningerne for byernes trafik, kunne man opstille nogle fælles mål og derefter konstatere, at hvad angår redskaber til at nå målene, må de selvfølgelig findes inden for det kommunale selvstyre?
Johanne Schmidt-Nielsen (EL), 2008-05-08:
Vi står i en situation, hvor en samlet uddannelsesverden - undervisere, studerende, elever, lærere, dvs. alle, der ved noget om uddannelse - siger, at det var hul i hovedet, da regeringen valgte at afskaffe gruppeeksamen på grund af undervisningsministerens ideologiske korstog mod gruppeeksamen.
Bertel Haarder (V), 2011-02-03:
Jeg vil her til slut blot understrege, hvad der er vigtigst set fra borgernes synsvinkel, og det er for det første, at Lægemiddelstyrelsen nu af hensyn til patientsikkerheden får mulighed for at fastsætte regler om apotekers e-handel og forsendelse af lægemidler.
Kim Edberg Andersen (NB), 2023-03-21:
Jeg køber det ikke, og med historikken taget i betragtning, altså at det her er blevet fremlagt i både 2019 og 2021, så bliver jeg nødt til at sige, at jeg ville føle, at jeg gav køb på det, der er så vigtigt for mig, altså at det her bliver ligestilling.
Trine Bramsen (S), 2017-10-24:
Vi synes, det er rimeligt, at personer, der er langt ude i tovene, for at sige det ligeud, og måske ikke ved, hvad de foretager sig, når de begår forseelsen, og dermed ikke kan idømmes en almindelig straf, heller ikke nødvendigvis pålægges omkostningerne.
Kirsten Jacobsen (FRI), 2000-11-22:
Der tror jeg, at noget af det, der er vigtigt, er, at det tydeligt fremgår af cigaretpakkerne, at det her er farligt, og det er endda meget farligt, i stedet for at liste en masse stoffer op, som de unge mennesker ikke forstår, og uanset om man så skulle putte en brugsanvisning ved, så hjælper det ikke noget, hvis de, der skal læse den, simpelt hen ikke forstår alle de mange kemiske betegnelser. Så jeg er ked af at sige til fru Birthe Skaarup, at selv om intentionerne er gode, kan vi altså ikke støtte forslaget, sådan som det ligger, men alle mulige initiativer, som kan forbedre situationen, som kan få folk til at holde op med at ryge, og som kan give dem den rigtige information, vil vi gerne støtte; vi tror bare ikke, det her er den rigtige vej.
Kirsten Brosbøl (S), 2016-12-07:
Så derfor vil jeg også bare gentage mit spørgsmål: Vil ministeren herfra garantere og dermed gerne sende et signal til de forsyninger derude, som altså har standset deres investeringer, at dem kan de roligt sætte i gang igen, fordi de ikke vil komme i klemme med de investeringer i fremtiden? Jeg synes, det ville klæde ministeren at sige meget klart her i dag, at sådan nogle investeringer vil ministeren synes er fornuftige, og altså også signalere herfra, at det kan man roligt gøre, fordi der ikke bliver tale om, at man kommer til at have strandede investeringer på det her.